Source: https://ispis.sk/judikatura/KSKE/7CoE141/2011
Timestamp: 2020-04-05 19:40:40+00:00
Document Index: 499299

Matched Legal Cases: ['§ 207', '§ 57', '§ 58', '§ 207', '§ 57', '§ 58', '§ 57', '§ 57', '§ 207', '§ 57', '§ 202', '§ 58', 'súd ', 'súd ', 'súd ', 'Súd ', '§ 207', 'súd ', '§ 57', 'súd ', '§ 58', '§ 57', '§ 57', 'súd ', '§ 207', '§ 57', '§ 58', '§ 202', 'súd ', 'súd ', '§ 58']

KSKE 7 CoE 141/2011 - iSpis
iSpis Judikatúra – KSKE 7 CoE 141/2011
KS v Košiciach, dátum 30.07.2012, sp.zn. KSKE 7 CoE 141/2011
§ 207 ods. 2 OSP § 57 ods. 1 písm. a) zákona č. 233/1995 § 58 ods. 4 zákona č. 233/1995
§ 207 ods. 2 OSP § 57 ods. 1 písm. c) zákona č. 233/1995 § 58 ods. 4 zákona č. 233/1995 § 57 ods. 1 písm. a) OSP § 57 OSP § 207 ods. 3 OSP § 57 ods. 1 písm. c) OSP § 202 ods. 2 OSP § 58 ods. 5 zákona č. 233/1995
Súd: Krajský súd Košice Spisová značka: 7CoE/141/2011 Identifikačné číslo súdneho spisu: 7611205527 Dátum vydania rozhodnutia: 31. 07. 2012 Meno a priezvisko sudcu, VSÚ: JUDr. Frederika Zozuľáková ECLI: ECLI:SK:KSKE:2012:7611205527.1
Uznesenie Krajský súd v Košiciach v exekučnej veci oprávneného R. - C., s.r.o., L. - I. Č.Ť. R. U. XX/X IČO: 36 606 545 proti T. I. R. W. Č.. XXX/XX R. IČO: 00 329 207 o vymoženie 50.262,04 € s príslušenstvom vedenej u súdneho exekútora JUDr. Ing. Bohumila Husťáka so sídlom Exekútorského úradu v Košiciach na Žriedlovej ul. č. 3 pod č. Ex 420/2011 o odvolaní povinného proti uzneseniu Okresného súdu Spišská Nová Ves z 29.9.2011 č.k. 8Er 230/2011-58 takto
Exekúciu zastavuje.
O trovách exekúcie rozhodne súd prvého stupňa po právoplatnosti tohto uznesenia.
Súd prvého stupňa napadnutým uznesením vyhlásil exekúciu v časti spôsobu vykonania exekúcie a to prikázaním pohľadávky, peňažných prostriedkov vedených na osobitnom účte nútenej správy za neprípustnú a v tejto časti exekúciu zastavil.
Proti tomuto uzneseniu podal v zákonnej lehote odvolanie povinný.
Oprávnený doručil v štádiu odvolacieho konania prostredníctvom súdu prvého stupňa oznámenie o podaní návrhu na zastavenie exekúcie 8Er 230/2011, Ex 420/2011. Z podania oprávneného doručeného Exekútorskému úradu Ing. Bohumila Husťáka 3.4.2012 vyplýva, že oprávnený navrhol zastavenie exekúcie 8Er 230/2011 v celom rozsahu. Súdny exekútor doručil súdu prvého stupňa 12.4.2012 návrh na zastavenie exekúcie a náhradu trov exekúcie vedenej pod sp. zn. 8Er 230/2011.
Povinný podaním doručeným Krajskému súdu v Košiciach 4.7.2012 zobral odvolanie proti uzneseniu Okresného súdu Spišská Nová Ves z 29.9.2011 č.k. 8Er 230/2011-58 v celom rozsahu späť.
Podľa § 207 ods. 2 O.s.p. dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Podľa ods. 3 cit. ust. ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví.
Podľa § 57 ods. 1 písm. c/ Exekučného poriadku exekúciu súd zastaví, ak zastavenie exekúcie navrhol ten, kto navrhol jej vykonanie.
Podľa § 58 ods. 4 Exekučného poriadku proti rozhodnutiam podľa § 57 ods. 1 písm. a/, b/, f/ až h/ je prípustné odvolanie. Podľa ods. 5 cit. ust. proti výroku o náhrade trov konania v rozhodnutí podľa § 57 je odvolanie prípustné.
Vzhľadom na to, že povinný zobral odvolanie späť v dôsledku návrhu oprávneného na zastavenie exekúcie v celom rozsahu, odvolací súd podľa § 207 ods. 3 O.s.p. odvolacie konanie zastavil a súčasne rozhodol o zastavení exekúcie, nakoľko jej zastavenie navrhol oprávnený v súlade s ust. § 57 ods. 1 písm. c/ s tým, že proti uzneseniu o zastavení exekúcie podľa uvedeného ustanovenia nie je odvolanie prípustné (§ 58 ods. 4 Exekučného poriadku, § 202 ods. 2 O.s.p.) mohol o takomto návrhu oprávneného rozhodnúť aj odvolací súd v rámci odvolacieho konania. Naopak odvolací súd nebol funkčne príslušný rozhodnúť o náhrade trov exekúcie, pretože proti tomuto výroku je vždy prípustné odvolanie podľa ust. § 58 ods. 5 Exekučného poriadku, to znamená, že rozhodnutím odvolacieho súdu v tejto časti by bola účastníkom konania odňatá možnosť konať pre porušenie zásady dvojinštančnosti súdneho konania, preto bude povinnosťou súdu prvého stupňa po právoplatnosti tohto uznesenia rozhodnúť o trovách exekúcie.